પાસ નેતા રેશ્મા પટેલ અને વરુણ પટેલે આજે ભાજપના રાષ્ટ્રીય પ્રમુખ અમિત શાહની સાથે ખાસ બેઠક કરી હતી. જે બાદ આ બન્ને પાસ નેતાઓએ ભાજપમાં જોડાવાની જાહેરાત કરી છે. આ જાહેરાત સાથે જ પાટીદાર જૂથમાં ભંગાણ પડ્યું છે. અને અમિત શાહ એક રીતે હાર્દિક પટેલને એકલો પાડવામાં સફળ થયા હોય તેમ મનાઇ રહ્યું છે. રેશ્મા પટેલ અને વરુણ પટેલે ભાજપ સાથે બેઠક કરીને પ્રેસકોન્ફર્ન્સમાં કહ્યું હતું કે કોંગ્રેસ દ્વારા ચૂંટણી વખતે ખોટા વચનો આપી સમાજની વોટબેંક પોતાના નામે કરવાનો પ્રયાસ થઇ રહ્યો છે. જે અમે નહીં થવા દઇએ. સરકારે અમારા મુદ્દાઓને સાંભળ્યા છે અને આવનારા સમયમાં આ અંગે ઠોસ પગલાં લેવાની વાત કરતા અમે ભાજપમાં જોડાયા છે.